2018/0138 (COD)

KOMISSION TIEDONANTO

EUROOPAN PARLAMENTILLE



Euroopan unionin toiminnasta tehdyn sopimuksen 294 artiklan 6 kohdan mukaisesti

neuvoston kannasta Euroopan laajuisen liikenneverkon (TEN-T) toteuttamista edistäviä yhdenmukaistamistoimenpiteitä koskevan Euroopan parlamentin ja neuvoston direktiivin hyväksymiseen

1.Tausta

Päivä, jona ehdotus toimitettiin Euroopan parlamentille ja neuvostolle (asiakirja COM(2018) 277 final – 2018/0138 COD):

17. toukokuuta 2018 Päivä, jona Euroopan talous- ja sosiaalikomitea antoi lausuntonsa: Päivä, jona alueiden komitea antoi ehdotuksesta lausuntonsa: 17. lokakuuta 2018 7. helmikuuta 2019 Päivä, jona Euroopan parlamentti vahvisti ensimmäisen käsittelyn kantansa: 13. helmikuuta 2019 Päivä, jona neuvosto pääsi yhteisymmärrykseen yleisnäkemyksestä: Päivät, joina kolmikantakokoukset pidettiin: Päivä, jona pysyvien edustajien komitea vahvisti kompromissiratkaisun: Päivä, jona Euroopan parlamentin TRAN-valiokunta hyväksyi äänestyksellä kompromissiratkaisun: Päivä, jona pysyvien edustajien komitea hyväksyi neuvoston kannan (I/A-kohta): 2. joulukuuta 2019 3. helmikuuta 2020 18. toukokuuta 2020 8. kesäkuuta 2020

17. kesäkuuta 2020

14. heinäkuuta 2020

[9.] kesäkuuta 2021 Päivä, jona neuvoston ensimmäisen käsittelyn kanta vahvistettiin: [14.] kesäkuuta 2021

2.Komission ehdotuksen tavoite

Komission ehdotus Euroopan laajuisen liikenneverkon toteuttamista edistävistä yhdenmukaistamistoimenpiteistä annettiin toukokuussa 2018 osana kolmatta liikkuvuuspakettia (”Eurooppa liikkeellä”). Ehdotus on keskeisessä asemassa TEN-T-ydinverkon valmistumisessa vuoteen 2030 asetettuun määräaikaan mennessä, koska sillä poistetaan TEN-T-infrastruktuurihankkeiden toteuttamisessa havaittuja viivästyksiä. Aloitteen tarkoituksena on myös lisätä selkeyttä niihin prosesseihin, joita hankkeiden toteuttajien on seurattava, etenkin lupamenettelyyn, julkisiin hankintoihin ja muihin menettelyihin.

3.Neuvoston kantaa koskevat huomautukset

Välineen vaihtaminen asetuksesta direktiiviksi

Neuvoston 14. kesäkuuta 2021 ensimmäisessä käsittelyssä hyväksymä ja Euroopan parlamentin kanssa käytyjen neuvottelujen tulokset huomioon ottava kanta eroaa komission alkuperäisestä ehdotuksesta useiden muodollisten näkökohtien osalta, koska oikeudellinen väline on vaihtunut asetuksesta direktiiviksi. Näistä kolmikantaneuvottelujen jälkeen komission ehdotukseen tehdyistä merkittävistä muutoksista huolimatta teksti, josta päästiin yhteisymmärrykseen, ajaa samoja tavoitteita kuin komission alkuperäinen ehdotus eli tavoitetta nopeuttaa lupamenettelyjä ja helpottaa hankkeen toteuttajan toimintaa.

Merkittävimmät komission ehdotukseen tehdyt muutokset:



Soveltamisala

Komissio oli ehdottanut soveltamisalaksi kaikkia TEN-T-ydinverkossa toteutettavia yhteistä etua koskevia hankkeita.

Soveltamisalaan kuuluvat nyt seuraavat: 1) ennalta yksilöidyt rajat ylittävät yhteydet ja puuttuvat yhteydet TEN-T-ydinverkkokäytävillä siten kuin ne on määritelty Verkkojen Eurooppa -välineestä vuosina 2021–2027 annetun asetuksen III osan 1 jaksossa; 2) ydinverkkokäytävien hankkeet, joiden kustannukset ylittävät 300 miljoonaa euroa. Soveltamisalaan eivät sisälly hankkeet, jotka liittyvät yksinomaan telemaattisiin sovelluksiin, uuteen teknologiaan ja innovaatioihin siten kuin ne on määritelty TEN-T-asetuksessa. Jäsenvaltiot voivat halutessaan laajentaa tämän direktiivin soveltamisalaa kaikkiin ydinverkon tai jopa kattavan verkon hankkeisiin.

Komissio voi hyväksyä tämän tarkistuksen, koska sillä varmistetaan, että säädös kattaa laajan ja merkittävän joukon hankkeita, erityisesti rajat ylittävien osuuksien kaltaiset laajemmat ja monimutkaiset infrastruktuurihankkeet.

Nimetty viranomainen

Komission ehdottama ”nimetty toimivaltainen lupaviranomainen” muutettiin ”nimetyksi viranomaiseksi”, koska välineen vaihduttua direktiiviksi jäsenvaltioiden väliset erot on otettava huomioon. Hankkeiden toteuttajien työtä helpottaa se, että kutakin hanketta varten yksilöidään selkeästi nimetty viranomainen, joka toimii yhteyspisteenä koko menettelyn ajan ja antaa asiaankuuluvat tiedot. Komissio hyväksyy tämän lisäyksen.

Lupamenettelyn määräaika

Komission alkuperäisessä ehdotuksessa kaavailtiin menettelyn jakamista useaan eri vaiheeseen, joille määritettäisiin aikataulut. Välineen vaihduttua direktiiviksi tätä säännöstä muutettiin jättämällä enemmän joustovaraa jäsenvaltioiden määrittämiin vaiheisiin mutta määräämällä kuitenkin, että koko lupamenettely on saatettava päätökseen neljän vuoden kuluessa. Myös muita ehtoja lisättiin: rajoitettiin lisäaikamahdollisuuksia ja säädettiin, että kaikki lisäajat on perusteltava asianmukaisesti ja niistä on tiedotettava hankkeen toteuttajalle. Komissio hyväksyy tämän lisäyksen.